Նախարարի պաշտոնակատարը կարևորել է խորհրդատվական կառույցի գործունեությունը: Նրա խոսքով, սակայն, գյուղացիական տնտեսությունների թիվն այնքան մեծ է, որ խորհրդատուների քանակը 2-3 անգամ ավելացնելու դեպքում անգամ հնարավոր չի լինի բոլորի հետ հանդիպել: «Այժմ հետազոտություն ենք իրականացնում ճշտելու, թե գյուղացիական տնտեսությունները հատկապես որ տեղեկատվական աղբյուրներից են օգտվում՝ հեռուստատեսություն, համացանց, sms ծառայություններ: Այդ հետազոտության արդյունքը կունենանք դեկտեմբերի կեսերին, և տեղեկատվությունն առավել հասցեական խողովակներով տեղ կհասցնենք շահառուներին, արդեն պատրաստ է նաև տեղեկատվական թերթիկը, որը կփակցվի բոլոր վարչական տարածքներում, հրապարակվելու է մեր թեժ գծի հեռախոսահամարը, որի միջոցով գյուղացիները կարող են կապ հաստատել մեզ հետ, մենք նաև անձնապես թեմատիկ հանդիպումներ ենք ունենում ֆերմերների և վերամշակողների հետ, նաև նոր մոտեցում ենք կիրառելու, երբ խորհրդատուների դերում հանդես կգան հաջողված փորձ ունեցող ֆերմերները, ինչը կբարձրացնի տեղեկատվության նկատմամբ վստահության աստիճանը»,- պարզաբանել է բանախոսը։